Κυρά Αγκιστρίου

Η Κυρά (ή Πιτυόνησος) είναι νησίδα του Αργοσαρωνικού. Βρίσκεται στα δυτικά του Σαρωνικού κόλπου, βορειοδυτικά του Αγκιστρίου. Έχει έκταση 0,8 τετρ. χιλιόμετρο και είναι ακατοίκητη. Διοικητικώς η Κυρά υπάγεται στην Περιφέρεια Αττικής και συγκεκριμένα στον Δήμο Αγκιστρίου της Περιφερειακής Ενότητας Νήσων Αττικής. Από γεωγραφικής απόψεως ανήκει στο γεωγραφικό διαμέρισμα της Πελοποννήσου. Η Κυρά απέχει περίπου 5,1 χιλιόμετρα (2,8 ναυτικά μίλια) από το Αγκίστρι και περί τα 9,4 χιλιόμετρα (5,1 ν.μ.) από την ακτή της Νέας Επιδαύρου. Δυτικά της Κυράς, σε απόσταση 1,2 χιλιόμετρα (0,6 ν.μ.) βρίσκεται η βραχονησίδα Σπαλαθρονήσι. Η ονομασία «Πιτυόνησος» ετυμολογείται από τη λέξη πίτυς (= πεύκο) και μαρτυρά ότι η νησίδα είναι σε μεγάλο βαθμό πευκόφυτη, όπως άλλωστε και η ευρύτερη περιοχή του Σαρωνικού. Οι ακτές του νησιού είναι κατά κύριο λόγο βραχώδεις, χωρίς όμως να λείπουν ορισμένες διάσπαρτες αμμώδεις παραλίες. Στην Κυρά ζει αριθμός κατσικών και κουνελιών. Έχει εκκλησάκι της Παναγίας, ενώ έχουν βρεθεί κεραμικά όστρακα και ίχνη αρχαίας κατοικήσεως. Αναφορές Εξωτερικοί σύνδεσμοι Η Κυρά στον χάρτη